GRAAD 10 DEMOKRASIE EN MENSEREGTE
LESVOORBEREIDING
Kwartaal 4: Week 4 – 6 (3 x 40 min Lesse)
	[bookmark: _heading=h.gjdgxs]Les nr.
	Inhoud
	Onderrigplan
	Tyd
	Hulpbronne 
	Assessering
	Leerderaktiwiteite

	Nota aan onderwyser: Hierdie module maak voorsiening vir aktiewe leer. Kyk gerus na die onderstaande snit om u van die AKTIEWE LEER-benadering in hierdie module te vergewis. https://www.youtube.com/watch?v=wlaG99awCD8 
Voor die les: Vra leerders om verskillende kleure merkers saam te bring, aangesien hulle 'n plakkaat gaan skep. Maak asseblief seker dat u 'n paar ekstra merkers het vir leerders wat nie hul eie kan saambring nie.

	1
	Lewe in 'n multi-religeuse samelewing: 
· Begrip vir etiese leerstellings en/of godsdienstige wette van meerderheidsgodsdienste in Suid-Afrika
· Meerderheidsgodsdienste: Tradisionele Afrika-godsdienste, Baha'i-geloof, Boeddhisme, Christendom, Hindoeïsme, Islam en Judaïsme
· Inheemse geloofstelsels in Suid-Afrika: Oorsprong en praktyke
	Inleiding & onderrig
	8 min
	Les 1 – PowerPoint (Skyfies 1 -2)
	
	

	
	
	Individuele Aktiwiteit
	8 min
	Les 1 – PowerPoint (Skyfies 3-4)
Les 1 – Werkkaart (Aktiwiteit 1)
Les 1 - Werkkaart MEMO
	Formatief:    Informeel
	Voltooi die aktiwiteit individueel en korrigeer dit daarna.

	
	
	Groepaktiwiteit
	12 min
	Les 1 – PowerPoint (Skyfie 5) 
Les 1 – Werkkaart (Aktiwiteit 2)
Les 1 – Godsdienste Inligtingsblad
Les 1 – Plakkaat 
	Formatief
	Navorsing oor godsdienste in groepe.

	
	
	Onderrig
	8 min
	Les 1 – PowerPoint (Skyfies 6-8)
	
	

	
	
	Refleksie: Graffiti-muur
	4 min
	Les 1 – PowerPoint (Skyfie 9)
Les 1 – Werkkaart (Aktiwiteit 3)
	
	Voltooi die refleksie op 'n Post-it individueel en plaas dit op die muur in die klas.






	Les nr.
	Inhoud
	Onderrigplan
	Tyd
	Hulpbronne 
	Assessering
	Leerderaktiwiteite

	2
	Sportdekking:
· Ondersoek gevalle van geslag-en rasstereotipering en verduidelik hoe dit tot vooroordeel in sportkodes bydra
· Brei uit oor maniere om vooroordele binne sportkodes aan te spreek
	Inleiding
	3 min
	Les 2 – PowerPoint (Skyfie 1)
	Hersiening: Konsolideer kennis
	Bespreek as 'n klas.

	
	
	Kyk video & Groepbespreking
	10 min
	Les 2 – PowerPoint (Skyfie 2)
Les 2 – Werkkaart (Aktiwiteit 1)
[bookmark: _Hlk177465363]Kyk: #CoverTheAthlete https://www.youtube.com/watch?v=Ol9VhBDKZs0 (1 min 22 sek)

	Informeel      
	Bespreek konsepte as 'n klas; voltooi aktiwiteite in groepe.

	
	
	Onderrig & Klasbespreking
	10 min
	Les 2 – PowerPoint (Skyfie 3)
	
	

	
	
	Individuele Aktiwiteit
	11 + 2 min
	Les 2 – PowerPoint (Skyfies 4-5)
Les 2 – Werkkaart (Aktiwiteit 2)
Les 2 – Werkkaart MEMO
	Summatief: Kontroleer begrip 
	Voltooi aktiwiteit individueel.

	
	
	Refleksie: Graffiti-muur
	4 min
	Les 2 – PowerPoint (Skyfie 6)
Les 2 – Werkkaart (Aktiwiteit 3)
	
	
Voltooi die refleksie op Post-it individueel en plaas dit op die muur in die klas.




	Les nr.
	Inhoud
	Onderrigplan
	Tyd
	Hulpbronne 
	Assessering
	Leerderaktiwiteite

	3
	Sportdekking: 
· Bespreek onregverdige, korrupte en onwettige praktyke in sport:
· opkikker-gebruik
· wedstrydknoeiery
· partydige skeidsregting
· wanadministrasie 
· Analise en kritiese evaluering van sportdekking
	Hersienings-aktiwiteit
	5 min
	Les 3 – PowerPoint (Skyfie 1)
	Hersiening: Konsolideer kennis
	Aktiwiteit in pare

	
	
	Groepaktiwiteit
	7 min
	Les 3 – PowerPoint (Skyfie 2)
Les 3 – Werkkaart (Aktiwiteit 1)
	Formatief: Gaan begrip na
	Dinkskrum in groepe

	
	
	Onderrig
	5 min
	Les 3 – PowerPoint (Skyfies 3-5)
	
	

	
	
	Individuele Aktiwiteit
	6 min
	Les 3 – PowerPoint (Skyfie 6)
Les 3 – Werkkaart (Aktiwiteit 2)
Les 3 – Werkkaart MEMO
	Formatief: Gaan begrip na
	Voltooi die aktiwiteit individueel.

	
	
	Onderrig
	9 min
	
Les 3 – PowerPoint (Skyfies 7-8)
	
	

	
	
	Groepplakkaat & Refleksie
	8 min
	Les 3 – PowerPoint (Skyfie 9)
Les 3 – Werkkaart (Aktiwiteit 3)
Inhoudsopsomming
	Formatief: Gaan begrip na
	Dinkskrum in groepe
Voltooi refleksie-sin individueel.

INLEIDENDE AANTEKENINGE

Die Les 1 – PowerPoint tot Les 3 – PowerPoint-dokumente dek saam die DRIE lesse en bevat gedetailleerde aantekeninge vir elke skyfie wat u (die onderwyser) deur die verskillende aktiwiteite sal lei. Hierdie notas sal ook as skyfienotas in die onderskeie PowerPoint-aanbiedings beskikbaar wees.
Gebruik die onderstaande LESVOORBEREIDING om u met betrekking tot u tydraamwerk te help. 

Die volgende aantekeninge sal 'n opsomming van die DRIE LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assesseringsgeleentheid om te bepaal of 'n leerder die nuwe inligting wat in daardie les behandel is, verstaan/begryp.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo, YouTube-video en die Inhoudsopsomming te gaan. 

Verseker die volgende: 
· Leerders moet weet dat die klaskamer VEILIGE RUIMTE is, en almal moet respek vir mekaar en hul verskille, asook die vrae wat hulle mag hê, toon.
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word. Konseptuele begrip stel studente in staat om feite en vaardighede op die wêreld rondom hulle toe te pas.
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)



ONDERRIGNOTAS
LES 1: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER VOORDAT u met die les begin. Dit is vir die groepaktiwiteit.
· Druk kopieë van die Les 1 – Plakkaat en die Les 1 – Godsdienste Inligtingsblad (een kopie per groep). 
· Vra leerders om verskillende kleure merkers vir die plakkaataktiwiteit saam te bring. Maak asseblief seker dat u 'n paar ekstra merkers het vir leerders wat nie hul eie kan saambring nie.
· Druk kopieë van die Les 1 – Werkkaart en deel dit aan die begin van die les uit.
· Kry vooraf Post-its of stukkies afvalpapier gereed vir die Graffiti-muuraktiwiteit (Aktiwiteit 3). Verseker 'n groot oop spasie teen u muur sodat leerders hul werk daarop kan plak. 
· Onderwysers kan die Les 1 – PowerPoint en die Les 1 – Werkkaart met leerders deel om self deur te werk indien leerders aanlyn is.
· Lees deur die Les 1 – Werkkaart MEMO vir antwoorde op Aktiwiteit 1.
· Moenie Inhoudsopsomming voor die einde van Les 3 uitdeel nie.

	1.
	Inleiding & Onderrig (8 min)
	(Skyfies 1-2)


[bookmark: _heading=h.1fob9te]
· Skyfie 1: Nota aan onderwyser: Gesprekke oor godsdiens kan sensitief wees vir sekere leerders. Moedig leerders aan om, ongeag hul oortuigings, te luister en mekaar te respekteer.

· Goeiedag, Graad 10's. Vandag begin ons 'n nuwe reeks lesse oor Demokrasie en Menseregte. Ons sal vir die volgende drie weke daarna kyk. In Graad 8 het jy geleer oor die kulturele diversiteit in Suid-Afrika en hoe belangrik dit is om hierdie diversiteit te respekteer en ons gemeenskaplike waardes te vier.
· Godsdiensvryheid word deur die grondwet in Suid-Afrika gewaarborg, wat beteken dat individue die reg het om enige godsdiens van hul keuse te volg of glad nie 'n godsdiens te volg nie. Jy ken dalk iemand wat 'n godsdiens volg wat van joune verskil. Deur die etiese leerstellings en godsdienstige wette van verskillende godsdienste in Suid-Afrika te verstaan, help ons om by mekaar te leer en beter Suid-Afrikaners te word.
· 'n Godsdiens is 'n stel waardes of idees wat deur 'n groep mense uitgeleef word. Alhoewel sommige mense nie in 'n spesifieke godsdiens glo nie, volg hulle steeds sekere tradisies en waardes. Byvoorbeeld, 'n ateïs mag dalk nie aan 'n godsdiens glo nie, maar kan steeds Kersfees as deel van hul familietradisie vier.

· Skyfie 2: Kom ons neem 'n oomblik om te bepaal watter godsdienste in ons klas verteenwoordig word. In groepverband sal julle nou inligting insamel oor hoeveel van julle groeplede aan verskillende godsdienste behoort. Een lid uit elke groep kan die statistieke aan die klas rapporteer. 
· Een persoon sal aangestel word om die klasdata in te samel. 
· Ons hoef nie te weet wie watter godsdiens volg nie. Die doel is slegs om die statistieke van die hele klas in te samel. Onthou, om nie 'n godsdiens te hê nie, is steeds 'n godsdiens. (Laat 3 min vir groepbespreking en 2 min klas terugvoer toe.)     

· Welgedaan klas. Dis lieflik om die verskeidenheid godsdienste in ons klas te sien. Ons is egter slegs 'n klein persentasie van mense wat Suid-Afrika verteenwoordig. Ons is soms geneig om nadelige vooroordele teenoor ander te maak omdat ons nie hul praktyke verstaan nie. Nadelige vooroordele verwys na onregverdige en skadelike oordele wat teenoor ander gevorm word, dikwels gebaseer op stereotipes of onvoldoende inligting. Dit is belangrik dat ons mekaar respekteer, ongeag ons verskille in oortuigings en daaglikse praktyke.

· Suid-Afrika het sewe meerderheidsgodsdienste. Kan jy hulle noem? (Bied geleentheid vir die klas om te reageer.)

	2.
	Individuele Aktiwiteit (8 min)
	(Skyfies 3-4)



· Skyfie 3: Welgedaan! Kyk na hierdie skyfie. Kan jy die name van hierdie godsdienste identifiseer? Skryf die naam van die godsdiens langs die simbool in Aktiwiteit 1 (Les 1 – Werkkaart). Skryf ook EEN feit (waarvan jy bewus is) per godsdiens op jou werkkaart neer. (Laat 5 min toe)
· Judaïsme
· Christendom
· Islam
· Boeddhisme
· Hindoeïsme
· Baha'i
· Tradisionele Afrika-Godsdienste

· Skyfie 4: Nota aan onderwyser: Hierdie skyfie bevat animasies. Elke klik sal die naam van die godsdiens onthul. Moedig leerders aan om verbeterings op hul werkkaarte te maak.
· Kom ons kyk hoeveel van julle het die godsdienste korrek geïdentifiseer. Maak verbeterings op jou werkkaart.


	3.
	Groepaktiwiteit (12 min)
	(Skyfie 5)



· Skyfies 5: Nota aan onderwyser: As u meer as een klas onderrig, kan dit nuttig wees om 'n plek op u klas se muur toe te ken vir die antwoorde op hierdie aktiwiteit. Die twee klasse sal dan by mekaar kan leer.
· Ons het vroeër genoem dat begrip vir hierdie verskillende godsdienste ons toelaat om uit hul oortuigings/praktyke leer. Dit kan op sy beurt ons oortuigings en praktyke positief beïnvloed. 



· Deel die Les 1 – Godsdienste Inligtingsblad uit. In julle groepe sal julle nou vinnig die inligting oor die verskillende meerderheidsgodsdienste in Suid-Afrika moet deurlees.  
· Dan moet julle Aktiwiteit 2 (Les 1 – Werkkaart) op die plakkaat (Les 1 – Plakkaat) voltooi. Gebruik die vrae op die werkkaart om julle te lei.

	4.
	Onderrig (8 min)
	(Skyfie 6-8)



· Skyfie 6: Voordat Suid-Afrika gekoloniseer is, het verskeie inheemse groepe reeds hul eie geloofstelsels gehad. Hoewel hulle oor die jare deur die Christendom, Islam en Judaïsme beïnvloed is, handhaaf baie Afrika-mense steeds hul godsdienstige "Afrika-wortels" en tradisies.
· Kom ons kyk kortliks na die oorsprong van die inheemse geloofstelsels. Hierdie godsdienste bestaan al ongeveer 1500 jaar. Baie van hierdie inheemse geloofstelsels is gebaseer op die mondelinge tradisies wat deur die oudste stamlede oorgedra word. Die oudstes van die stam speel 'n belangrike rol in die gemeenskap en word vir hul wysheid en leierskap gerespekteer.

· Skyfie 7: Geestelike Leiers & Voorouers: Sangomas word as geestelike leiers beskou. Hulle glo dat hulle deur hul voorvaders geroep word om te leer hoe om kruie vir genesing te gebruik en hoe om die toekoms te voorspel. Beeste of skape word tydens spesiale geleenthede geslag om voorvaders te vereer. Dikwels by troues en begrafnisse.

· Skyfie 8: Volgelinge dra soms toorgoed ("charms") of armbande om hulle teen boosheid te beskerm of as gelukbringers. Vrede is 'n belangrike waarde. Gesinshoofde en politieke leiers tree dikwels as vredemakers op. Hulle speel 'n sleutelrol in die oplossing van geskille en bied aan om oor sekere kwessie te bid.


	5.
	Refleksie: Graffiti-Muur (4 min)
	(Skyfie 9)



· Skyfie 9: Nota aan onderwyser: Hierdie graffiti-muur sal 'n heerlike reflektiewe ruimte wees waar leerders mekaar se kommentaar en vrae kan lees. U kan die leerders se vrae gebruik om die volgende les mee te begin. U kan afvalpapier in vierkante sny en leerders daarop laat skryf of voorafgekoopte Post-it-notas gebruik. Hierdie reflektiewe ruimte sal in elke les gebruik word. Dit sal nuttig wees om drie verskillende kleure papier vir elke les te hê of drie afsonderlike opskrifte teen die muur te hê:
· Les 1: Godsdienste in Suid-Afrika
· Les 2: Sportdekking in Suid-Afrika
· Les 3: Onregverdige praktyke in sport

· Hierdie les het hopelik vir jou nuwe perspektiewe oor verskillende godsdienste gebring. Dit is belangrik om te oorweeg hoe hierdie insigte ons begrip en waardering vir diverse oortuigings kan versterk. In hierdie laaste aktiwiteit gaan jy nadink oor 'n etiese/morele leefwyse wat jou in vandag se les geïnspireer het. Laat leerders toe om Aktiwiteit 3 (Les 1 – Werkkaart)  te voltooi.

ONDERRIGNOTAS

LES 2: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER VOORDAT u met die les begin. Dit is vir die groepbespreking.
· Druk kopieë van die Les 2 – Werkkaart en deel dit aan die begin van die les uit. 
· Onderwysers kan die Les 2 – PowerPoint en die Les 2 – Werkkaart met leerders deel om 
werk op hul eie deur indien leerders aanlyn is.
· Lees deur Les 2 – Werkkaart MEMO vir antwoorde op Aktiwiteit 2.
· Kry vooraf Post-its of stukkies afvalpapier gereed vir die Graffiti-muuraktiwiteit.
· Kyk na die voorgestelde video om u van die inhoud te vergewis.
· #CoverTheAthlete 
· https://www.youtube.com/watch?v=Ol9VhBDKZs0 (1 min 22 sek)

	1.
	Inleiding (3 min)
	(Skyfie 1)



· Skyfie 1: Welkom terug Graad 10's! In die laaste les het ons geleer oor die meerderheidsgodsdienste wat in Suid-Afrika beoefen word. Voordat ons vandag se les begin, draai na iemand in jou groep en vertel vir hulle soveel as  moontlik van wat jy van elke godsdiens kan onthou. (Laat 2 min toe vir leerders om hul geheue te verfris. Moedig leerders aan om hul geheue te gebruik en nie na hul notas te verwys nie.)

· Vandag gaan ons navorsing doen oor sportdekking in die media. Kom ons begin deur te kyk na wie dit geniet om sport te kyk. (Laat leerders toe om as 'n klas op die vrae te reageer.)
· Wie hou daarvan om sport te kyk?
· Wat is jou gunstelingsport om na te kyk? Sokker? Krieket? Rugby? 
· Kan julle die kapteine van jou gunstelingsportspanne noem?
· Hoeveel van julle kyk na beide die manlike en vroulike weergawes van jul gunstelingsport? 
· Kan julle die kapteine van die vrouespanne van jul gunstelingsportnoem? (Nota aan onderwyser: Vir hierdie vraag kan u fokus op die sport wat deur die meerderheid van die klas gevolg word. Byvoorbeeld, as die meerderheid se gunstelingsport sokker is, kan u die vraag verwoord: "Kan julle die kapteine van die vroulike sokkerspanne noem?")
· Die werklikheid is dat die meeste sportdekking beperk is tot dié van die manlike geslag. In julle groepe, bespreek nou volgende vraag: Waarom, dink julle, is die meeste sportdekking van mans? Julle het slegs 1 minuut.




	2.
	Kyk Video & Groepbespreking (10 min)
	(Skyfie 2)



· Skyfie 2: Geslags- en rassegelykheid sowel as rassestereotipering en vooroordeel in sportdekking het die afgelope paar jaar al hoe meer relevant geword. Ons gaan nou fokus op "regstelling van vooroordeel in die dekking van sport". Wat, dink jy, beteken dit om "vooroordeel in die dekking van sport reg te stel"? (Laat leerders toe om terugvoer te gee.)    
· Vra leerders wat beteken dit om vooroordeel in skoolport reg te stel.
· Regstelling behels die herstel van onregte of verkeerde handelinge uit die verlede deur dit in die hede reg te stel.
· Vooroordeel in sportdekking verwys na die invloed van mense se oortuigings of houdings teenoor spesifieke groepe. Dit kan bepaal watter sportsoorte in die media uitgelig word. Dit lei dikwels tot ongelyke en onregverdige behandeling van ander, wat daartoe lei dat sommige sportsoorte of sportdeelnemers minder aandag kry as wat hulle verdien.

· Kom ons kyk na hierdie video van 'n veldtog wat daarop gemik is om geslagsvooroordeel in sport reg te stel. Die veldtog beklemtoon hoe absurd sommige van die opmerkings teenoor vroulike sportdeelnmers kan wees.
· Probeer om VYF voorbeelde van geslagstereotipering te identifiseer terwyl jy na die video kyk. Skryf dit op 'n stukkie papier neer. Na die video sal julle hierdie voorbeelde in julle groepe bespreek.
· Kyk: #CoverTheAthlete https://www.youtube.com/watch?v=Ol9VhBDKZs0 (1 min 22 sek)

· Voltooi as 'n groep Aktiwiteit 1 (Les 2 – Werkkaart).
· Hierdie video het geslagstereotipering in mediasportdekking aangespreek. Die realiteit is dat mense dikwels in die media gestereotipeer word.  

	3.
	Onderrig & Klasbespreking (10 min)
	(Skyfie 3)



· Skyfie 3: Nota aan onderwyser: Hierdie skyfie gebruik animasies. Kliek een keer om die eerste paragraaf (prent) te bespreek. Klik weer om die tweede paragraaf (aanhaling) te bespreek.
· Bespreking van prent: Hierdie Italiaanse koerant het ernstige kritiek ontvang vir sy rassistiese voorblad. Hoekom dink julle sou die opskrif "Black Friday" op die voorblad as rassisties en aanstootlik beskou word? (Gee tyd vir leerders om te reageer.) Korrekte antwoorde sal daarop wys dat die voorblad swart sportlui uitbeeld, en dat die beklemtoning van hul velkleur 'n swak besluit is wat deur joernaliste en redakteurs geneem is.
· Bespreking van aanhaling: Hierdie aanhaling was 'n reaksie deur een van die sokkerspelers:   "Rassisme, homofobie en antisemitisme is probleme wat oral kan voorkom, maar stadions kan veral gevaarlik wees weens die groot aantal mense, die intense passie, die groepsmentaliteit van sport asook die invloed van alkohol."



· Bespreek kortliks jou mening oor hierdie aanhaling in julle groepe. Maak aantekeninge oor julle bespreking en kies 'n woordvoerder om opsommende terugvoer aan die klas te gee. (Laat 5 min toe vir bespreking.) 
· Verwys na die volgende in julle bespreking:
· Stem jy saam met hierdie stelling? Verskaf TWEE redes.
· Waarom kan stadions as gevaarlike plekke beskryf word?
· Laat 'n woordvoerder van elke groep toe om hul kommentaar in 'n sin op te som. (Laat 3 minute toe vir terugvoer.)
· Welgedaan klas! Daar was 'n paar insiggewende reaksies.


	4.
	Individuele Aktiwiteit (11 + 2 min)
	(Skyfies 4-5)



· Skyfie 4: Jy sal nou tyd kry om te reageer op die artikel oor ons Suid-Afrikaanse sokkerspan "Banyana Banyana". Voltooi Aktiwiteit 2 (Les 2 – Werkkaart) individueel. 
· Moontlike antwoorde is beskikbaar op die Les 2 – Werkkaart MEMO.

· Skyfie 5: So, hoe kan ons vooroordeel in sport aanspreek?
· Praat daaroor! Skryf briewe aan koerante en lewer kommentaar op sosialemediaplatforms wanneer jy vooroordeel opmerk/herken. 
· Skakel 'n radiostasie om die vooroordeel aan te meld.
· Kyk en luister na die nuus. Verhoog jou bewustheid van vooroordeel in sport deur die nuusdekking van manlike en vroulike sportkodes opjektief te vergelyk.  
· Plaas druk op kommentators deur kommentaar op sosialemediaplatforms te lewer.

   
	5.
	Refleksie: Graffiti-Muur (4 min)
	(Skyfie 6)



· Skyfie 6: Nota aan onderwyser: Hierdie aktiwiteit gebruik weer dieselfde reflektiewe ruimte as die vorige les. Dit sal nuttig wees om drie verskillende kleure papier vir elke les te hê of drie afsonderlike opskrifte teen die muur te hê:
· Les 1: Godsdienste in Suid-Afrika
· Les 2: Sportdekking in Suid-Afrika
· Les 3: Onregverdige praktyke in sport

· Ons het hierdie les vandag begin deur te sê dat ons ondersoek sal instel oor hoe sport in die media gedek word. Ons het na geslagstereotipering en rassevooroordeel as voorbeelde gekyk. Hou oor die volgende week 'n bietjie sportdekking dop en dink verder na of doen verdere navorsing oor die kwessies wat ons vandag bespreek het.



· Dit kan 'n waardevolle leerervaring wees om te sien hoe sportdekking ons persepsies van geslag of ras kan beïnvloed. Tydens hierdie les het jy dalk bewus geword van kwessies rondom stereotipering wat jy nog nie voorheen opgemerk het nie. Onthou jy die kort advertensie met die hutsmerk #CoverTheAthlete wat ons aan die begin van hierdie les gekyk het?
· Jy sal nou die geleentheid kry om leerders in jou klas en skool te inspireer deur die volgende DRIE antwoorde van Aktiwiteit 3 (Les 2 – Werkkaart) op die papiertjie/post-it wat aan jou gegee is, te voltooi: 
· Maak 'n voorstel ten opsigte van die implementering van geslagsgelykheid in skoolsport.
· Hoe kan rassevooroordeel en ander vooroordele in skoolsport aangespreek word?
· Stel 'n gepaste straf voor vir toeskouers wat vooroordeel by skoolsportbyeenkomste bevorder.  
· Hierdie papiertjies moet anoniem wees, moenie jou naam daarop skryf nie. Sodra dit voltooi is, plaas dit op die graffiti-muur in die klas. 
· 

ONDERRIGNOTAS

LES 3: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER VOORDAT u met die les begin. Dit is vir die groepaktiwiteit.
· Druk kopieë van die Les 3 – Plakkaat (een per groep).
· Druk kopieë van die Les 3 – Werkkaart en deel dit aan die begin van die les uit. 
· Onderwysers kan die Les 3 – PowerPoint en die Les 3 – Werkkaart met leerders deel om
werk op hul eie deur indien leerders aanlyn is.
· Lees deur Les 3 – Werkkaart MEMO vir antwoorde op Aktiwiteit 2.
· Deel die Inhoudsopsomming aan die EINDE van die les uit.

	1.
	Hersieningsaktiwiteit (5 min)
	(Skyfie 1)



· Skyfie 1: Welkom by die laaste les in hierdie reeks oor Demokrasie en Menseregte Graad 10's. Die mediadekking van baie verskillende sportkodes tydens die Olimpiese Spele van 2024 het bygedra tot groot opwinding in die sportwêreld.  Ek wonder hoeveel van julle het die Olimpiese Spele en die gesprekke rondom geslagsgelykheid gevolg? Vanjaar was die Olimpiese Spele in Parys trots op die feit dat manlike en vroulike sportsoorte dieselfde sportdekkingstyd aanlyn ontvang het.    

· Kom ons kyk hoeveel van julle kan onthou wat ons in die laaste les geleer het. 
· Gaan na 'n persoon in jou groep, kies TWEE van hierdie terme en gee 'n voorbeeld/beskrywing van die term (gee slegs een sin per term, dit behoort nie 'n lang bespreking te wees nie).
· Voorbeeld: Ek het geslagsvooroordeel in die sportdekking van vrouetennis opgemerk, waar meer aandag aan hul uitrustings gegee word as hul atletiese prestasie.
· Geslagsvooroordeel
· Rassevooroordeel
· Sportkode
· Sportdekking

· Welgedaan klas! Dit is wonderlik om te hoor hoe goed sommige van julle uit die vorige les kan onthou. Vandag gaan ons kyk na die "donker kant" van sportdekking. Ons het gesien hoe vooroordeel 'n voorbeeld is van een van die vele onregverdige praktyke in sport. Vandag gaan ons verder ondersoek instel na onetiese gedrag in sport.
· Kom ons begin.



	2.
	Groepaktiwiteit (7 min)
	(Skyfie 2)



· Skyfie 2: Daar is 'n toename in die gebruik van opkikkers in beide professionele sport en skoolsport. Sommige sportdeelnemers voel genoop om hierdie middels te gebruik omdat die druk om te presteer baie hoog is. Opkikkers (of steroïede) is middels wat help met spieropbouing. Daar is ook opkikkers wat stamina verhoog en verhoed dat sportdeelnemers moeg word.

· Bespreek nou opkkikker-gebruik in julle groepe. Verwys na die vrae in Aktiwiteit 1 (Les 3 – Werkkaart). Kies 'n woordvoerder om julle groep se antwoorde op te som. (Laat 4 minute toe vir bespreking en 3 min vir terugvoer.)

· Welgedaan klas en dankie vir julle insig en terugvoer. Ons sien beslis 'n toename in tieners wat aanvullings soos maaltydvervangers ("shakes") en vitamiene gebruik om spiere op te bou. Alhoewel hierdie aanvullings nie as dwelms geklassifiseer word nie, vind sommige tieners dit onvoldoende en begin hulle met steroïede eksperimenteer om die gewenste resultate te bereik.

· Hoewel opkikkers minder skadelik mag voorkom as ander dwelmmiddels, is dit 'n werklikheid dat langtermyngebruik tot verslawing en ernstige newe-effekte kan lei. Sommige vroue wat steroïede gebruik, kan verhoogde testosteroonvlakke ervaar. Dit kan lei tot oormatige liggaams- en gesigshare en ontwrigting van hul menstruele siklus.


	3.
	Onderrig (5 min)
	(Skyfies 3-5)



· Skyfie 3: Nota aan onderwyser: Hierdie drie skyfies bevat animasies om die leerders visueel te betrek.
· Kom ons kyk na sommige van die gevare van die neem van anaboliese steroïede. Het jy geweet dat: (klik op skyfie)
· mans die volgende kan ervaar: (klik op skyfie)
· Prominente borste
· Gekrimpte testes
· Onvrugbaarheid
· Prostaatkliervergroting

· Skyfie 4: (klik op skyfie)
· Vroue kan die volgende ervaar: (klik op skyfie)
· ’n Dieper stem, wat onomkeerbaar kan wees.
· ’n Vergrootte klitoris, wat onomkeerbaar kan wees. 
· Oormatige liggaamshare
· Haarverlies, wat onomkeerbaar kan wees.
· Ongereelde of afwesige menstruasie




· Skyfie 5: (klik op skyfie)
· Beide mans en vroue kan die volgende ervaar: (klik op skyfie)
· Erge aknee
· Verhoogde risiko van seningontsteking en tendonskeure
· Abnormaliteite van die lewer en gewasse
· Hoë bloeddruk (hipertensie)
· Probleme met hart- en bloedsirkulasie
· Asook:
· Woede en aggressiewe of gewelddadige gedrag
· Psigiatriese versteurings, soos depressie
· Dwelm afhanklikheid
· Infeksies of siektes soos MIV of hepatitis, as hulle die middels inspuit.
· Dit verhinder groei en ontwikkeling van tieners en verhoog hul risiko op toekomstige gesondheidsprobleme.


	4.
	Individuele Aktiwiteit (6 min)
	(Skyfie 6)



· Skyfie 6: Jy sal nou die geleentheid kry om na te dink oor wat jy geleer het deur Aktiwiteit 2 (Les 3 – Werkkaart)  te voltooi.
· Moontlike antwoorde is beskikbaar op die Les 3 – Werkkaart MEMO. 


	5.
	Onderrig (9 min)
	(Skyfies 7-8)



· Skyfie 7: Nota aan onderwyser: Hierdie skyfie bevat animasies om leer te verbeter.
· Kom ons bespreek nog DRIE onbillike praktyke in sport.    (klik op skyfie)
· Wedstrydknoeiery: Wedstrydknoeiery vind plaas wanneer spelers doelbewus swak presteer om die uitslag van 'n wedstryd te beïnvloed, dikwels tot voordeel van persone wat op die speler of span wed. Hierdie praktyk is onregverdig en oneties, aangesien dit die beginsel van regverdige mededinging ondermyn. Regverdige mededinging is 'n basiese beginsel van sportintegriteit. (klik op skyfie)
· Partydige skeidsregting: Dit gebeur wanneer 'n skeidsregter versuim om gepaste stappe te neem tydens 'n wedstryd. Dit kan lei tot beserings of onregverdige benadeling van spelers. Hierdie situasie kan eskaleer indien 'n span aggressief reageer, wat moontlik tot 'n geveg kan lei. Byvoorbeeld, wanneer een sokkerspeler as gevolg van 'n gevaarlike hoë skop afgestuur word, maar 'n soortgelyke oortreding, deur 'n ander speler, oorgesien word, kan dit dui op 'n gebrek aan regverdigheid. Skeidsregters moet altyd regverdig en konsekwent wees in hul beslissings om gelyke behandeling vir alle spelers te verseker. (klik op skyfie)



· Wanadministrasie in sport: Wanadministrasie vind plaas wanneer sportbestuurders nie hul plig behoorlik nakom nie. Dit sluit die misbruik of vermorsing van fondse, swak beplanning van sportbyeenkomste en die bedreiging van die veiligheid van spelers en toeskouers in. 'n Ander vorm van wanadministrasie is gevalle van korrupsie waar die fondse vir persoonlike of korporatiewe gewin aangewend word.

· Skyfie 8: Soos ons aan die einde van hierdie lesreeks kom, kan ons sien dat die media deur onregverdige praktyke en vooroordeel beïnvloed kan word. Dit is belangrik vir individue om die inligting wat aangebied word te analiseer en krities te evalueer. Kwessies wat jy in die media waarneem, kan bevraagteken word.

· Kom ons neem 'n oomblik om te definieer HOE jy 'n kritiese ontleder van sportdekking in die media kan word: Analisering en evaluering vereis dat jy navorsing doen en bewyse versamel om jou argument te ondersteun. Hierdie bewyse kan verkry word deur kruisverwysings van verskillende sportnuusbronne of artikels te toets, sowel as deur vrae op verskeie sosiale media-platforms te stel. (klik op skyfie)

· Vra jouself die volgende vrae af: (klik op skyfie)
· Wat het ek in die media gevind oor sportdekking? 
· Hoe ondersteun dit my standpunt? 
· Het ek voorbeelde van vooroordeel in sport opgemerk?
· Kan krities denke my sportbeskouing verander?     

· Sodra jy jou navorsing voltooi het, kan jy, met behulp van die bewyse wat jy versamel het, 'n kritiese argument saamstel. Indien mense jou standpunt teëstaan, moet jy geduldig na hul siening luister en dit noukeurig evalueer. Bly kalm en probeer konflik vermy. Gebruik jou bewyse om hul standpunt op 'n rasionele manier teen te werk.

	6.
	Groepplakkaat en sinsrefleksie (8 min)
	(Skyfie 9)



· Skyfie 9: Nota aan onderwyser: Hierdie skyfie sal die les beëindig, maar daar is 'n groepplakkaar en 'n individuele reaksie wat leerders moet voltooi. Maak seker daar is genoeg spasie op u graffiti-muur vir hul plakkate. Leerders kan lees wat die ander groepe op hul plakkate geskryf het dan individueel in hul werkboeke/werkkaarte reflekteer. 

· Deel Les 3 – Plakkaat aan elke groep uit.




· Werk as 'n groep saam en ontwerp 'n plakkaat waarin julle AGT voorstelle lys om onregverdige praktyke in skoolsport te voorkom. Hou alles wat jy geleer het, ten opsigte van vooroordeel in sportdekking en onregverdige praktyke in sport, in gedagte. Plaas die voltooide plakkaat op jul klas se graffiti-muur en lees die ander plakkate om te sien waarmee die ander groepe vorendag gekom het. (Leerders kan na Vraag 3.1 in Aktiwiteit 3 (Les 3 – Werkkaart) verwys.)

· Nadat jy hierdie aktiwiteit voltooi het, moet jy vraag 3.2 in Aktiwiteit 3 (Les 3 – Werkkaart) individueel voltooi. 

· Deel die Inhoudsopsomming aan die leerders uit voordat hulle die klas verlaat.

Les n r .  Inhoud  Onderrigplan  Tyd  Hulpbronne   Assessering  Leerderaktiwiteite  

Nota aan onderwyser:  Hierdie module maak voorsiening vir aktiewe leer. Kyk gerus na die onderstaande snit om  u   van die AKTIEWE LEER - benadering in hierdie module   te vergewis .  https://www.youtube.com/watch?v=wlaG99awCD8     Voor die les:  Vra leerders om verskillende kleure merkers saam te bring, aangesien hulle 'n plakkaat gaan skep. Maak asseblief seker dat  u   'n paar ekstra merkers het vir   leerders   wat nie  hul eie  kan saambring nie.  

1  Lewe in 'n multi - religeuse  samelewing:       Begrip  vir   etiese leerstellings en/of  godsdienstige wette van  meerderheids godsdienste in  Suid - Afrika      Meerderheids godsdienste:  Tradisionele Afrika - godsdienste,  Baha'i - geloof, Boeddhisme,  Christendom, Hindoeïsme, Islam en  Judaïsme      Inheemse geloofstelsels in Suid - Afrika:  O orsprong en praktyke  Inleiding  &   onderrig  8 min  Les 1  –   PowerPoint (Skyfies 1  - 2)    

Individuele  A ktiwiteit  8 min  Les 1  –   PowerPoint (Skyfies 3 - 4)   Les 1  –   Werkkaart   (Aktiwiteit 1)   Les 1  -   Werkkaart   MEMO  Formatie f :      Informe el  Voltooi die aktiwiteit  individueel  en korrigeer  dit daarna.  

Groep aktiwiteit  12 min  Les 1  –   PowerPoint (Skyfie 5)    Les 1  –   Werkkaart   (Aktiwiteit 2)   Les 1  –   Godsdienste Inligtingsblad   Les 1  –   Plakkaat   Formatie f  N avorsing oor  godsdienste in  groepe .  

Onderrig  8 min  Les 1  –   PowerPoint (Skyfies 6 - 8)    

Refleksie:  Graffiti - muur  4 min  Les 1  –   PowerPoint (Skyfie 9)   Les 1  –   Werkkaart   (Aktiwiteit 3)   Voltooi die refleksie op  'n  P ost - it   individueel  en  plaas   dit op die muur in  die klas.  

     

